প্রতিবাদী ছাত্রদের নিশানায় রেখেই সাংবাদিক সম্মেলনে পদত্যাগের কথা ঘোষণা করলেন যাদবপুরের উপাচার্য অভিজিত্‍ চক্রবর্তী। বিশ্ববিদ্যালয়ে মাদক, অ্যালকোহলের রমরমা বলে আন্দোলনকে কটাক্ষ করেন বিদায়ী উপাচার্য।
 ওয়েব ডেস্ক: প্রতিবাদী ছাত্রদের নিশানায় রেখেই সাংবাদিক সম্মেলনে পদত্যাগের কথা ঘোষণা করলেন যাদবপুরের উপাচার্য অভিজিত্‍ চক্রবর্তী। বিশ্ববিদ্যালয়ে মাদক, অ্যালকোহলের রমরমা বলে আন্দোলনকে কটাক্ষ করেন বিদায়ী উপাচার্য। সাংবাদিক সম্মেলনে রীতিমত আক্রমণাত্মক ঢঙেই কথা বললেন বিদায়ী উপাচার্য। বললেন, ''রাজনৈতিক আন্দোলনের শিকার হলাম। আমায় অগণতান্ত্রিক আন্দোলনে চলে যেতে হল।''চার মাস পরে ইস্তফা দিলেন কেন? প্রশ্নের জবাবে ব্যক্তিগত প্রসঙ্গ বলে এড়িয়ে গেলেন। সঙ্গে বললেন, ''কোনও রাজনৈতিক চাপে ইস্তফা দিইনি।''বিশ্ববিদ্যালয় চত্বরে স্থিতাবস্থা ফেরাতে পারিনি বলেও স্বীকার করে নেন। বিশ্ববিদ্যালয়ে বারবার শৃঙ্খলা ফেরানোর প্রসঙ্গের কথাও তোলেন। রাজ্যপালের কাছেই পদত্যাগপত্র দেবেন বলে জানালেন বিদায়ী উপাচার্য। এদিকে, শুরু হয়ে গেল যাদবপুরের বিজয় মিছিল। মিছিলে পা মিলিয়েছেন অসংখ্য ছাত্রছাত্রী। উপাচার্যের ইস্তফা এখন শুধু সময়ের অপেক্ষা। দীর্ঘ চার মাস লড়াইয়ের পর জয় হয়েছে আন্দোলনের। সকাল থেকেই উত্‍সবের মেজাজ ছিল যাদবপুরে। ক্যাম্পাসজুড়ে  চলেছে হোলি খেলা। একে অপরকে রঙে রঙীন করে তুলছেন ছাত্রছাত্রীরা। চলেছে মিষ্টিমুখের পালাও। আজকের মিছিল  যাদবপুর বিশ্ববিদ্যালয় থেকে শুরু হয়ে যাবে গোলপার্ক পর্যন্ত।